钦定古今图书集成/理学汇编/经籍典/第037卷 > 《上昭明太子集别传表》梁·简文帝
## 钦定古今图书集成/理学汇编/经籍典/第037卷 > 《上昭明太子集别传表》梁·简文帝

臣闻无怀、有巢之前，书契未作；尊卢、赫胥之氏，坟典
不传。昭明太子禀仁圣之姿，纵生知之量，孝敬兼极，
温恭在躬。明月西流，幼有文章之敏；羽籥东序，长备
元良之德。蕴兹三善，弘此四聪，非假二疏，宁劳四皓？
虎贲恧其经学，智囊惭其调护。岂止博望延宾，寿春
能赋，“问疑枣据，书戒凭陵”而已哉！